पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को बालोद ब्लॉक में 80, डौंडी में 70, डौंडीलोहारा में 59, गुरुर में 88 और गुंडरदेही ब्लॉक में 104 नए मरीज मिले। ओवरऑल जिले में 401 संक्रमित मिलने की पुष्टि जिला स्वास्थ्य विभाग ने की है। इसी के साथ संक्रमितों का आंकड़ा 22 हजार पार हो गया है। वहीं 372 ठीक भी हुए।
स्वास्थ्य विभाग के अनुसार मई के 6 दिन में जिले में 2448 संक्रमित मिल चुके हैं। इस दौरान 2347 लोग कोरोना को हराने में सफल भी रहे। फिलहाल सभी ब्लॉक में औसतन 50 से ज्यादा लोग कोरोना की चपेट में आ रहे हैं। इस माह गुरुर और गुंडरदेही ब्लॉक में ही 500 से ज्यादा संक्रमित मिल चुके हैं। इसलिए स्वास्थ्य विभाग ने जिलेवासियों से अपील की है कि मास्क पहनें और सोशल डिस्टेंस का पालन करें। इस तरह खुद और परिवार के सभी सदस्य सुरक्षित रह सकते हैं। जिले में कोरोना का सं्क्रमण थमने का नाम नहीं ले रहा है। शहर से लेकर गांव तक इसकी चपेट में है। सीएमएचओ डॉ. जेपी मेश्राम ने बताया कि 6 मई तक 2 लाख 64 हजार 128 सैंपल की जांच हो चुकी है। जिसमें 22 हजार 373 लोगों की रिपोर्ट पॉजिटिव आई है। इनमें से 18 हजार 303 लोग स्वस्थ हो चुके हैं। रोजाना 300 से ज्यादा लोग स्वस्थ हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn